8. ΑΝΑΓΚ. ΔΙΑΤΑΓΜΑ της 3/3 Ίουν. 1933 Περί καθορισμού επιτοκίων καταθέσεων.  Άρθρον 1 (Αντικαθίσταται η παράγρ. 2 άρθρ. 5 του νόμου ΙΥΝΣ Τ΄/Ι909 περί Ταχυδρομικών Ταμιευτηρίων, βλ. τ. 22, Ζα).  Άρθρον 2 1.Ο τόκος ο χορηγούμενος υπό των διαφόρων νομικών προσώπων δημοσίου δικαίου, άτινα κατά την κειμένην νομοθεσίαν δικαιούνται να δέχονται καταθέσεις είτε  ταμιευτηρίου, είτε όψεως, είτε επί προθεσμία, οίων τα εξής: ταμείου συντάξεως νομικών, μετοχικού ταμείου στρατού, ταμείου παρακαταθηκών και δανείων ως και των συνεταιρισμών, δια τας παρά τοις νομικοίς τούτοις προσώποις και συνεταιρισμοίς καταθέσεις οποτεδήποτε λαβούσας χώραν, δεν δύναται να είναι ανώτερος του τόκου του υπό της Αγροτικής Τραπέζης της Ελλάδος εκάστοτε καθοριζομένου δια τας παρ’ αυτή καταθέσεις. 2.Ο υπουργός των Οικονομικών, άμα τη εκάστοτε λήψει της κατά το άρθρον 1 του παρόντος αποφάσεως του υπουργικού συμβουλίου, ανακοινοί ταύτην εις την Αγροτική Τράπεζαν της Ελλάδος, υποχρεουμένην όπως δημοσιεύη εν τω αυτώ φύλλω της εφημερίδος της Κυβερνήσεως, εν τω οποίω θα καταχωρίζηται η εκάστοτε απόφασις του υπουργικού συμβουλίου περί αυξομειώσεως του τόκου των ταχυδρομικών ταμιευτηρίων, δήλωσιν περί του χορηγουμένου δια τας παρ αυτή καταθέσεις τόκου, όστις έσεται κατά  1/4% κατώτερος του εκάστοτε τόκου επί των καταθέσεων του ταχυδρομικού ταμιευτηρίου. Εις την δήλωσιν ταύτην της Αγροτικής Τραπέζης δέον να γίνηται μνεία ότι ο υπ’ αυτής χορηγούμενος τόκος αποτελεί το ανώτατον όριον του δυναμένου να χορηγηθή τοιούτου υπό των διαφόρων νομικών προσώπων, περί ων το εδάφιον 1 του παρόντος άρθρου, δια τας παρ’ αυτή καταθέσεις.  Σελ. 338 3.Η ισχύς της ως άνω δηλώσεως της Αγροτικής Τραπέζης, δια τε τας υφισταμένας παρ’ αυτή καταθέσεις και τας μελλούσας τοιαύτας, άρχεται μετά δεκαήμερον από της εν τη εφημερίδι της Κυβερνήσεως κατά τα ανωτέρω δημοσιεύσεώς της, αφ’ ης επέρχεται αυτοδικαίως και η αυξομείωσις του κατά τα άνω ανωτάτου ορίου του τόκου των ομοίων καταθέσεων των περί ων το εδάφιον 1 του παρόντος άρθρου νομικών προσώπων δημοσίου δικαίου και συνεταιρισμών.  Το παρόν αναγκαστικόν διάταγμα, ούτινος η ισχύς άρχεται από της καταχωρήσεώς του εν τη εφημερίδι της Κυβενρήσεως υποβληθήσεται εις τα νομοθετικά σώματα προς κύρωσιν άμα τη επαναλήψει των εργασιών αυτών.  